SREDA – 25.3. 2020

**SLOVENŠČINA** – **NA PODSTREŠJU** - tvorjenje zgodbe ob

 nizu slik

**1. POGOVOR O ŽIVLJENJU NEKOČ IN DANES**

Pripoveduj o svojih izkušnjah in doživetjih o življenju nekoč in danes.(Se še spomniš ogleda stare hiše v Veliki Polani v lanskem šolskem letu in pogovora o življenju nekoč in danes. Imeli smo tudi razstavo starih predmetov. Razmisli, kaj vse si videl/a in si zapomnil/a o tem.

Starši ti bodo zastavljali spodnja vprašanja, ti pa jim odgovarjaj v celih povedih.)

* Kakšne so bile hiše nekoč?
* V čem so se razlikovale od današnjih?
* Katere notranje prostore so imele hiše nekoč? Kako so bili opremljeni?
* Bi ti živel/a v stari hiši? Zakaj?
* Si že bil/a v stari hiši? Kako si se počutil/a? Pripoveduj.
* Povej, kaj pomeni beseda PODSTREŠJE.
* Si že bil/a na podstrešju? Kaj vse si videl/a? Pripoveduj.

PREDLOG: Lahko pa starši učenca/ko motivirate tako, da v veliko vrečo/škatlo skrijete stare predmete. Učenec/ka izvleče predmet, ga poimenuje in pove čemu je služil.

**2. NA PODSTREŠJU - DELO Z UČBENIKOM**

* Poišči v kazalu naslov **NA PODSTREŠJU**.
* Oglej si slike in se s starši pogovarjaj o dogajanjih na njih.
* Skupaj s starši si oglejte vsako sliko, poimenuj bitja/predmete na njej in povej, kaj se je zgodilo.

(Za osebe si lahko izmisliš imena. Na primer dečku bo ime …**PETER**………., starejša oseba pa je lahko njegova **prababica** in Peter je prišel k njej **na krajše počitnice**.)

**3. ZGODBA**

* Sedaj pa boš s pomočjo vprašanj, ki ti jih bo zastavil oče/mama tvoril/a ustno zgodbo.

1. SLIKA

 (Še enkrat si pozorno oglej 1. sličico in dobro poslušaj vprašanja. Odgovarjaj v celih povedih. Po enakem postopku delaš za preostale sličice. Vem, da znaš in zmoreš.) 

* Kam je prišel Peter na krajše počitnice?
* V kakšni hiši je živela prababica?
* Kam sta se odpravila nekega dne?
* Kakšne stopnice so vodile na podstrešje?
* Iz česa so bila narejena vrata?

2. SLIKA

* Kakšno je bilo podstrešje? Pripoveduj.
* Katere predmete je zagledal Peter?
* Kakšni so bili predmeti na podstrešju?

3. SLIKA

* Kaj je odprl Peter?
* Čemu so nekoč služile skrinje?
* Ob katerem predmetu je stala prababica?

4. SLIKA

* Kaj je naredila prababica?
* S čim si je Peter pokril glavo?
* Kaj je imel v rokah?
* Kam se je odpravil?

5. SLIKA

* Kaj je dal prababici? Zakaj?
* Na kaj se je usedel Peter?
* Kaj mu je pripovedovala prababica?

6. SLIKA

* Kaj je priletelo proti prababici in Petru?
* Kaj je naredil Peter? Zakaj?
* Se je tudi prababica prestrašila? Zakaj ne?

**ZAKLJUČEK ZGODBE**

Sedaj pa zapri oči. (Saj veš, kako smo to počeli v šoli. Osredotoči se samo na konec zgodbe. Razmisli, kako se je zgodba končala. Časa imaš največ pet minut.)

* Pripoveduj zaključek zgodbe.

**4. Preberi navodila na spodnji pasici /okvirčku in preveri ali si opravil vse naloge.**

**VTISI IN MNENJA O SLIČICAH:**

Povej so ti bile sličice všeč? Zakaj? Si s sličic prepoznal/a dogajanje?

Si s sličic prepoznal/a razpoloženje oseb? Po čem?

**6. TVORJENJE ZGODBE**

Sedaj boš pa samostojno tvoril/a zgodbo ob sličicah.

Bodi pozoren/a na zaporedje dogajanja in smiselno povezane povedi.

Govori glasno in razločno. **KAR KORAJŽNO, SAJ ZMOREŠ**. 

**MATEMATIKA – DESETIŠKA ŠTEVILA**

**1.PONOVITEV O ENICI, DESETICI IN STOTICI**

* Odpri **DZ; str. 91**.
* Oglej si 1. nalogo. Razpredelnico dopolni z manjkajočimi števili. Piši z enakimi barvicami, kot so že zapisana števila. Števila zapisuj lepo.
* Reši 2. nalogo. Štej po 10 naprej in števila zapiši. Pišeš s svinčnikom.
* Pri 3. nalogi štej po 10 nazaj in zapiši števila.

**2. DESETIŠKA ŠTEVILA**

* Izdelaj si gosenico. Glej primer GOSENICE spodaj. Če imaš možnost, si jo lahko natisneš. V gosenico z 10 členi vpiši desetiška števila (10, 20, 30 ….)

Za vsak člen izreži 10 nog in jih nalepi na člene *–* dobiš stonogo, ki jo lahko uporabljaš tudi kot številski trak.

* Ob številskem traku štej po 10 do 100 in nazaj.

Primer gosenice :

 \_ \_

**3. STOTICA**

* Spodaj imaš 10 trakov, vsak trak je razdeljen na 10 kvadratkov – trakovi predstavljajo DESETICE.

 1D

 **10**

Koliko je to kvadratkov? **100**

**POMEMBNO**: Če teh 10 desetic zamenjamo za ploščo s 100 kvadratki DOBIMO **1 STOTICO**.

 **10 D = 1 S** preberemo **10 desetic je enako ena stotica**

* Sedaj pa rabiš karo liste (veliki karo). Z barvanjem prikaži **1 stotico**

 (izberi poljubno barvo**)**; pobarvaj **10 × 10** kvadratkov. List nalepi v zvezek. (Glej primer zapisa v zvezek.)

Zapis v zvezek

|  |
| --- |
|  **1 STOTICA**(Tri vrstice spusti in zalepi stotico.) |

**4. DESETIŠKA ŠTEVILA**

 Potrebuješ: 10 stolpcev iz lego kock (vsak stolpec ima 10 kock)

 10 snopičev palčk ( v vsakem snopiču je 10 palčk)

* **DIDAKTIČNE IGRE:**
* Material nastavljaj po navodilih staršev , npr. nastavi 6 desetic, nastavit 2 desetici, nastavit 50.
* Starši ti bodo povedali desetiško število, npr. 50. Ti pa poveš, katera desetiška števila so večja od 50 in katera so manjša od 50.

**5. Učbenik, str. 55**

1. naloga

**Opazuj** slikovni prikaz in **ga ubesedi**.

**Preberi**, kaj je napisano.

2. naloga

**Preberi** desetiška števila **naprej in nazaj**.

Desetiška števila **pokaži** na številskem traku (stonogi).

 3. naloga

 **Glasno preberi** velikostne odnose med desetiškimi enotami.

 4. naloga

 **Preberi** besedilni nalogi.

 Povej odgovora in ju utemelji. Odgovori v celih povedih.

**ZDAJ PA NEKAJ ZA SPROSTITEV IN ODDIH.**

Poznaš deklico na sliki? To je PIKA NOGAVIČKA. Lansko leto smo se družili z njo v Velenju.

. 

* **Kaj pa veš o njej?** Pripoveduj staršem.

Začneš takole: Pika Nogavička je najmočnejša deklica na svetu, živi sama v vili Čira-čara, saj je njen oče kapitan, ki večino časa pluje po širnih morjih …

* ČE ŠE NISI UTRUJEN/A ti pošiljam link, kjer lahko poslušaš pesmico z naslovom PIKA NOGAVIČKA (https://www.youtube.com/watch?v=-M-gnwP2SeE)

**NI** **PREPOVEDANO** POPLESAVANJE IN PRIPEVANJE. 

Spodaj ti pošiljam besedilo pesmice. Nauči se jo. Vsak dan nekaj. Ni treba vse naenkrat. Verjamem, da si že utrujen/a. Odpočij si.

Joj, da ne pozabim. Hvala vsem za poslane izdelke. Res se trudite. Imate dobre učitelje, ne pozabite se jim zahvaliti in povedati: Rad/a sem, da obstajaš. 

 **PIKA NOGAVIČKA** (Jan Johansson)

1. KITICA:

Če si moj prijatelj, me kliči Pika Nogavička,

pike imam na nosu, a nogavičke na nogah.

2. KITICA:

Dom, ki mu ni para, je moja vila Čira čara,

tu živim kar sama, a dobrodošel mi je vsak.

REFREN:

Hej, Pika Nogavička, tjola hop, tjola hej, tjola hopsasa,

vsak dan si izmislim nekaj čisto novega.

Hej, Pika Nogavička, alo, vsi v Čira čaro se igrat,

jaz sem Nogavička, mali neugnani škrat.

3. KITICA:

Jaz počnem, kar hočem in ne počenjam, česar nočem,

sama si določim, kako veselo se živi.

REFREN:

Hej, Pika Nogavička ...